**ZAGREBAČKI ELEKTRIČNI TRAMVAJ d.o.o., Ozaljska 105, Zagreb** (u daljnjem tekstu Posjednik), OIB: 82031999604, zastupan po članu Uprave Luki Matošić i predsjedniku Uprave Marku Bogdanović,

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,** (u daljnjem tekstu Kupac),

OIB: \_\_\_\_\_\_\_\_\_\_\_\_\_\_\_\_ , zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zaključuju sljedeći

**UGOVOR br. \_\_\_\_\_/23**

**Otkup, odvoz i zbrinjavanje opasnog / neopasnog otpada**

**Članak 1.**

Ovaj Ugovor sklapa se na temelju provedenog Javnog poziva za prikupljanje ponuda za Otkup, odvoz i zbrinjavanje otpada KB 16 01 04\*, KB 16 01 06, KB 16 01 19, KB 16 01 20, KB 16 01 22, koji je objavljen na web stranicama Zagrebačkog električnog tramvaja d.o.o., Ozaljska 105, Zagreb, dana \_\_\_\_\_\_2023. godine te Odluke o odabiru br. \_\_\_/2023 po kojoj je, prema kriteriju ponude s najvišom cijenom, izabrana ponuda ponuditelja, ovdje Kupca, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 2.**

Posjednik prodaje, a Kupac kupuje:

1. Otpadne autobuse­
2. Otpadne tramvaje i tramvajske prikolice
3. Otpadnu plastika iz vozila
4. Otpadno staklo iz vozila
5. Otpadne guma iz vozila

Posjednik će Kupcu isporučivati otpad za vrijeme trajanja ovog Ugovora sukcesivno.

Količine otpada koje će Posjednik isporučiti Kupcu za vrijeme trajanja ovog Ugovora predviđaju se u okvirnom količinama od:

1. Otpadni autobusi ­­­­­­700 tona
2. Otpadni tramvaji i tramvajske prikolice 150 tona
3. Otpadna plastika iz vozila 12 tona
4. Otpadno staklo iz vozila 11 tona
5. Otpadna guma iz vozila 9 tona

Okvirne količine ne obvezuju Posjednika te Posjednik ne garantira Kupcu da će mu za vrijeme trajanja ovog Ugovora isporučiti sve navedene količine.

Kupac se obvezuje za vrijeme trajanja ovog Ugovora preuzeti od Posjednika sve količine otpada koje mu Posjednik pripremi za isporuku, a najviše do okvirnih količina iz stavka 3. ovog članka.

**Članak 3.**

Kupac je dužan preuzeti otpad na sljedećim lokacijama:

* Ozaljska 105, Zagreb
* Mandlova 5, Zagreb
* Kovinska 32, Zagreb
* Zagrebačka 46, Velika Gorica
* i ostale lokacije koje odredi Zagrebački električni tramvaj d.o.o.

Kupac se obvezuje osigurati preuzimanje otpada/otpadnih vozila 5 (pet) dana u tjednu, od ponedjeljka do petka, u vremenu od 7:00 do 14:00 sati.

S preuzimanjem otpada/otpadnih vozila, Kupac je dužan započeti u roku ne dužem od 5 (pet) dana od dana potpisivanja Ugovora.

Kupac se obvezuje o svom trošku osigurati metalne kontejnere za prikupljanje otpada po stavkama iz čl.2. ovog Ugovora od rednog broja 3. do rednog broja 5 i to na:

* lokaciji preuzimanja Ozaljska 105, Zagreb - 3 kontejnera od 5 m³
* lokaciji preuzimanja Kovinska 32, Zagreb - 3 kontejnera od 5 m³
* lokaciji preuzimanja Mandlova 5, Zagreb - 6 kontejnera od 5 m³
* lokaciji preuzimanja Zagrebačka 46, Velika Gorica, Zagreb 3 kontejner od 5 m³.

**Članak 4.**

Kupac se obvezuje platiti Posjedniku \_\_\_\_\_\_\_\_\_\_ EUR/t za Otpadne autobuse, \_\_\_\_\_\_\_\_\_\_ EUR/t za Otpadne tramvaje i tramvajske prikolice, \_\_\_\_\_\_\_\_\_\_ EUR/t za Otpadnu plastiku iz vozila, \_\_\_\_\_\_\_\_\_\_ EUR/t za Otpadno staklo iz vozila, \_\_\_\_\_\_\_\_\_\_ EUR/t za Otpadnu gumu iz vozila.

Ugovorene jedinične cijene izražene su bez PDV-a.

Sukladno Ponudi Kupca od dana \_\_\_\_\_\_\_ 2023. g. i Troškovniku Kupca, ukupna cijena ponude za okvirne količine otpada/otpadnih vozila iznosi \_\_\_\_\_\_\_\_\_\_EUR bez PDV-a te navedeni iznos predstavlja vrijednost ovog Ugovora, a Ponuda i Troškovnik Kupca čine sastavni dio ovog Ugovora.

Jedinična cijena iz stavka 1. ovog članka je nepromjenjiva za vrijeme važenja Ugovora.

Posjednik se obvezuje, sukladno Članku 75., stavku 3., točka b) Zakona o porezu na dodanu vrijednost, da na računima za isporučeni otpad neće obračunavati PDV. Na računima treba iskazati napomenu „prijenos porezne obveze“, a prema Članku 79., stavku 7. Zakona o PDV-u.

**Članak 5.**

Posjednik se obvezuje osigurati Kupcu nesmetan pristup teretnim vozilom do otpada koji je predmet prodaje.

**Članak 6.**

Kupac je dužan obaviti vaganje preuzetih otpadnih vozila te snosi troškove vaganja na lokaciji: Odlagalište otpada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Zagreb.

Posjednik ima pravo vršiti kontrolno vaganje na području Grada Zagreba.

Troškove kontrolnog vaganja, kao i sve druge troškove vezane za kontrolno vaganje, snosi Posjednik.

Kupac snosi troškove utovara i vaganja.

Rezanje komada otpadnih vozila velikih gabarita nije dozvoljeno unutar poslovnog kruga Zagrebačkog električnog tramvaja d.o.o..

**Članak 7.**

Ugovorena cijena otkupa odnosi se na preuzetu količinu otpada bez naknadnih korekcija glede kvalitete i sastava. U cijenu otkupa moraju biti uračunati svi troškovi i popusti (manipulativni troškovi, vlaga, troškovi preuzimanja, prijevoza do mjesta za krajnje zbrinjavanje i dr.) koje iziskuje pružanje usluga koje su predmet ovog Ugovora.

**Članak 8.**

Kupac se obvezuje u roku od 5 (pet) dana od dana potpisa Ugovora, dostaviti **jamstvo banke za uredno ispunjenje ugovora** u visini od 10 % vrijednosti sklopljenog Ugovora s rokom valjanosti 30 (trideset) dana dužim od roka trajanja Ugovora. Bankarska garancija mora biti neopoziva, bezuvjetna i plativa na prvi pisani poziv u roku od 8 (osam) dana.

Umjesto jamstva za uredno ispunjenje ugovora u obliku bankarske garancije, Kupac može dati novčani polog u traženom iznosu u korist računa Posjednika.

Ukoliko dođe do produženja Ugovora (Dodatkom Ugovoru) zbog izvršenja Ugovora po količinama navedenim u Troškovniku, Kupac se obvezuje produljiti rok važenja bankovne garancije s rokom važenja 30 (trideset) dana dužim od produženog perioda važenja Ugovora.

Kupac se obvezuje uplatiti u korist računa Posjednika i **avans** u visini od 10 % vrijednosti sklopljenog Ugovora **u svrhu urednog plaćanja ugovornih obveza**. Kupac je dužan uplatiti avans u roku od 5 (pet) dana od dana potpisa Ugovora na račun Posjednika.

**Članak 9.**

Svu potrebnu dokumentaciju koja proizlazi iz otkupa otpada/otpadnih vozila, ugovorne strane dužne su dostaviti najkasnije u roku od 5 (pet) radnih dana po isteku mjeseca radi obračuna ugovorne cijene.

**Članak 10.**

Kupac je dužan iznos za neosporeno isporučenu količinu otpadnih vozila platiti u roku od 30 (trideset) dana od dana ispostavljanja računa, na račun IBAN Posjednika:

HR4523600001102657245 otvoren kod Zagrebačke banke d.d.. U slučaju zakašnjenja plaćanja, Kupac je dužan isplatiti Posjedniku i zakonske zatezne kamate.

**Članak 11.**

Kupac je dužan bez odgode obavijestiti Posjednika o svim statusnim promjenama, a osobito o promjenama imena osoba ovlaštenih za zastupanje, adrese, kontakt podataka, kao i o ostalim promjenama.

Kupac je suglasan da mu se sve obavijesti koje mu se prema ovome Ugovoru dostavljaju putem pošte, dostavljaju s povratnicom na sljedeću adresu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ili na neku drugu adresu, o kojoj će Kupac obavijestiti Posjednika pisanim putem.

Ako se dostava ne bude mogla obaviti na naznačenoj adresi preko pošte, smatrat će se da je obavijest dostavljena Kupcu protekom 8 (osam) dana od dana podnošenja zahtjeva Posjednika bilo kojem javnom bilježniku s područja Zagreba da on obavi dostavu pismena preporučeno preko pošte. Dan predaje pismena javnom bilježniku radi dostave potvrdit će se posebnom potvrdom koju će isti predati Posjedniku.

**Članak 12.**

Osobe Posjednika zadužene za provedbu odredbi ovog Ugovora su:

* ANTUN ŠTIMAC, kontakt broj: 099 210 2545, e-mail: antun.stimac@zet.hr

Odgovorna osoba Kupca za provedbu odredbi ovog Ugovora je:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 13.**

Ugovor se može otkazati u slučaju nastupa više sile, uz otkazni rok od najmanje 30 dana, računajući od dana primitka obavijesti o raskidu.

Pod višom silom podrazumijeva se slučaj kada ispunjenje ugovorne obveze (izuzev plaćanja dospjelih obveza), jedne ugovorne strane postane nemoguće (djelomično ili potpuno) zbog izvanrednih vanjskih događaja nastalih nakon sklapanja predmetnog Ugovora, a prije ispunjenja ugovorne obveze, koji se u vrijeme sklapanja Ugovora nisu mogli predvidjeti niti ih je ugovorna strana mogla spriječiti, izbjeći ili otkloniti te za koje nije odgovorna niti jedna ugovorna strana.

Ako Kupac ne ispuni bilo koju obvezu iz ovog Ugovora, Posjednik ima pravo tražiti ispunjenje ovog Ugovora, pri čemu zadržava prava iz Članka 8. ovog Ugovora i/ili raskinuti Ugovor.

U slučaju raskida, Posjednik zadržava jamstvo i avans iz Članka 8. ovog Ugovora, te ima pravo na naknadu štete sukladno Zakonu o obveznim odnosima.

Učinci raskida stupaju na snagu sukladno odredbama Zakona o obveznim odnosima, a nakon što Posjednik dostavi Kupcu pisanu obavijest o raskidu ovog Ugovora.

**Članak 14.**

Ovaj Ugovor se sklapa na vrijeme od 1 (jedne) godine ili do ispunjenja ugovorenih okvirnih količina s mogućnošću produljenja Ugovora (Ugovor se produljuje sklapanjem Dodatka Ugovoru).

**Članak 15.**

Možebitne sporove iz ovog Ugovora ugovorne će strane nastojati riješiti sporazumno, a ukoliko ne uspiju, spor će rješavati stvarno nadležni sud u Zagrebu.

**Članak 16.**

Ovaj je Ugovor sastavljen u 6 (šest) istovjetnih primjeraka od kojih svaka ugovorna strana zadržava po 3 (tri) primjerka.

U Zagrebu, \_\_\_\_\_\_\_\_\_\_\_\_\_\_\_\_\_ 2023. godine

**Za Posjednika: Za Kupca:**

Zagrebački električni tramvaj d.o.o.

Član Uprave

Luka Matošić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednik Uprave:

Marko Bogdanović

\_\_\_\_\_\_\_\_\_\_\_\_\_\_\_\_\_\_\_\_\_\_\_